لكن اش تغير من البارح لليوم للمغاربة اللي غاديين لاوربا؟ وفق مصدر ل”كود” من شركة الطيران اللي كيدي لاوربا =كاينين جوج: لارام و”العربية”= فان فرانسا ولات كتطلب التيست “بي سي ار” واللي ما داروش كيديروه ليه باش يدخل. ولا ما داروش يبقاو بعد ما يقيسو ليهم الحرارة٬ 14 يوم. اي لاكارنتين اما اسبانيا وفق مصدر “كود” كود فحتى حاجة ما تغيرات بعد هاد القرار. مازال كاين تعهد كيوقعو اللي دخل عندها كيوقعو وباش يدخل كيقلبو حرارتو وكيعطي عنوانو وكيدخل. اما ايطاليا فكانت ومازالت مزيرة كيف السابق٬ اي قبل من قرار الاتحاد الاوربي. هاد الدولة كتفرض لاكارانتين. اللي دخل يبقى فدارو 14 يوم وممنوع يخرج الا بعد هاد المدة هاد الدول حقاش هي اللي فيها رحلات يومية وكان البارح قرر الاتحاد الاوربي فاجتماع كيديرو كل 15 يوم يحيد المغرب من لائحة 14 دولة كان دارها قبل وقال باللي هادي دول امنة يمكن تدخل لاي دولة من دول الاتحاد بلا مشاكل حقاش ما عندهاش اصابات كثيرة فكورونا فيروس. طبعا قرار الاتحاد ماشي الزامي للدول الاعضاء وكل دولة منو عندها الحق طبق الاجراءات اللي بغاتها مع هاد الدول 14. 
هادي للمغاربة اللي باغيين يمشيو لاوربا. اش تغير فدول الاتحاد الاوربي باش حيدونا من اللائحة؟ فرانسا كتطلب تيست واسبانيا ما تبدلات والو وايطاليا خاصك لاكارانتين